ગોધરાની બેઠક કોંગ્રેસના ખોળામાં આવતા-આવતા રહી ગઇ. આ બેઠક પર ભાજપ અને કોંગ્રેસ વચ્ચે માત્ર 258 બેઠકોનું અંતર હતું. ભાજપના સી.કે.રાઉલજીને અહીં 75,149 મત મળ્યા હતા અને કોંગ્રેસના રાજેન્દ્રસિંહ બળવંતસિંહ પરમાર(લાલાભાઈ)ને 74,891 મત મળ્યા હતા. આ બેઠક માટે ગુજરાત કોંગ્રેસ અને રાહુલ ગાંધી તરફથી જો થોડા વધુ પ્રયાસો કરવામાં આવ્યા હોત તો ચિત્ર કંઇક અલગ હોત. આ બેઠક પરથી પહેલા પણ સી.કે.રાઉલજી જ ધારાસભ્ય હતા અને ત્યારે તેઓ કોંગ્રેસમાંથી જીત્યા હતા. આ ચૂંટણી પહેલાં જ તેમણે કોંગ્રેસ સાથે છેડો ફાડી ભાજપનો હાથ પકડ્યો હતો. જો કોંગ્રેસ સી.કે.રાઉલજીને રોકવામાં સફળ રહી હોત કે તેમના ગયા બાદ મતદારોને રિઝવવા માટે વધુ પ્રયાસો કર્યા હોત કોંગ્રેસે આ બેઠક પર વિજય પ્રાપ્ત કર્યો હોત. બંને ઉમેદવારોના મત વચ્ચેનું અંતર દર્શાવે છે કે આ ક્ષેત્રમાં કોંગ્રેસના વફાદાર મતદારો પણ ઘણા છે.